
 12.12.2019
 BG
 Официален вестник на Европейския съюз
 L 323/18
 РЕШЕНИЕ НА СЪВМЕСТНИЯ КОМИТЕТ НА ЕИП
 No 9/2018
 от 9 февруари 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/2045]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 2016/426 на Европейския парламент и на Съвета от 9 март 2016 г. относно уредите, захранвани с газово гориво, и за отмяна на Директива 2009/142/ЕО (1) следва да бъде включен в Споразумението за ЕИП.
 (2)
 С Регламент (ЕС) 2016/426 се отменя, считано от 21 април 2018 г., Директива 2009/142/ЕО на Европейския парламент и на Съвета (2), която е включена в Споразумението за ЕИП и която следва съответно да отпадне от Споразумението за ЕИП, считано от 21 април 2018 г.
 (3)
 Следователно приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава V от приложение II към Споразумението за ЕИП се изменя, както следва:
 1.
 След точка 3 (Директива 92/42/ЕИО на Съвета) се вмъква следната точка:
 „4.
 32016 R 0426: Регламент (ЕС) No 2016/426 на Европейския парламент и на Съвета от 9 март 2016 г. относно уредите, захранвани с газово гориво, и за отмяна на Директива 2009/142/ЕО (ОВ L 81, 31.3.2016 г., стр. 99).“
 2.
 Текстът на точка 2 (Директива 2009/142/ЕО на Европейския парламент и на Съвета) се заличава, считано от 21 април 2018 г.
 Член 2
 Текстовете на Регламент (ЕС) 2016/426 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 10 февруари 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 9 февруари 2018 година.
 За Съвместния комитет на ЕИП
 Председател
 Claude MAERTEN
 (1) ОВ L 81, 31.3.2016 г., стр. 99.
 (2) ОВ L 330, 16.12.2009 г., стр. 10.
 (*1) Без отбелязани конституционни изисквания.
 